CELEX: 62020TN0751
Language: lv
Date: 2020-12-18 00:00:00
Title: Lieta T-751/20: Prasība, kas celta 2020. gada 18. decembrī – KL/EIB

15.2.2021   
            
            
               LV
            
            
               Eiropas Savienības Oficiālais Vēstnesis
            
            
               C 53/57
            
         
      Prasība, kas celta 2020. gada 18. decembrī – KL/EIB
      (Lieta T-751/20)
      (2021/C 53/74)
      Tiesvedības valoda – franču
      
         Lietas dalībnieki
      
      
         Prasītājs: KL (pārstāvji: L. Levi un A. Champetier, advokāti)
      
         Atbildētāja: Eiropas Investīciju banka
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atzīt šo prasību par pieņemamu un pamatotu;
               
            
                  —
               
               
                  līdz ar to atcelt EIB 2020. gada 18. maija lēmumu, saskaņā ar kuru prasītāja medicīniskās izziņas par laikposmiem no 2020. gada 18. marta līdz 18. aprīlim un no 2020. gada 20. aprīļa līdz 20. maijam neesot derīgas, ņemot vērā administratīvo noteikumu X pielikuma 3.3. pantu;
               
            
                  —
               
               
                  ciktāl nepieciešams, atcelt 2020. gada 12. septembra lēmumu, ar ko tika noraidīta prasītāja administratīvā sūdzība par 2020. gada 18. maija sākotnējo lēmumu;
               
            
                  —
               
               
                  piespriest EIB atlīdzināt prasītājam nodarīto morālo kaitējum;
               
            
                  —
               
               
                  piespriest EIB atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza divus pamatus.
      
                  1.
               
               
                  Ar pirmo pamatu tiek apgalvots administratīvo noteikumu X pielikuma 3.3. punkta pārkāpums. Prasītājs it īpaši uzskata, ka šis pants nav piemērojams, jo šajā gadījumā neesot pamatota iemesla, kas ļautu medicīnas dienestam noraidīt prasītāja iesniegtās medicīniskās izziņas.
               
            
                  2.
               
               
                  Ar otro pamatu tiek apgalvots rūpības pienākuma un samērīguma principa pārkāpums, kā arī tiesību ļaunprātīga izmantošana. Prasītājs šajā ziņā apgalvo, ka atbildētājas atbilde esot tikai pasliktinājusi viņa jau tā īpaši trauslo veselības stāvokli, jo apstrīdētie lēmumi, ar kuriem viņa medicīniskās izziņas attiecībā uz laikposmiem no 2020. gada 18. marta līdz 18. aprīlim un no 2020. gada 20. aprīļa līdz 20. maijam tika atzītas par nederīgām un tika draudēts ar disciplināra rakstura pasākumiem, saasināja viņa vispārējās trauksmes stāvokli.